Deutsche Bank renunţă la Trump. Banca germană nu mai vrea o reputaţie negativă.
Deutsche Bank vrea să întrerupă legătura cu Donald Trump. Trump a împrumutat de la banca germană până acum peste 2 milarde de dolari. Deutsche Bank şi-a început colaborarea cu Trump la sfârşitul anilor ‘90.
Deutsche Bank a obosit. Nu merge pe principiul "orice fel de publicitate e bună". Vrea să scape de Trump şi tot caută soluţii pentru asta. Cel puţin aşa spun surse interioare ale băncii, citate de Reuters. Banca germană nu mai vrea o reputaţie negativă de care încă preşedintele SUA ar fi vinovat. Deutsche Bank a împrumutat până acum Trump Organization, grup condus de doi fii ai preşedintelui american, cu vreo 340 milioane de dolari. Împrumuturile trebuie înapoiate în doi ani. Sunt în curs de rambursare şi garantate personal de Trump. Deutsche Bank s-a gândit la o soluţie, dar nu a prins susţinere: vânzarea împrumuturilor pe piaţa secundară. Dar cine îşi doreşte să cumpere împrumuturile şi problemele altora?